Paul Sheehan, l-eks-xufier tal-Minsitru tal-Intern Manuel Mallia, jinstema’ jispara f’recording fejn talab għall-assistenza tal-pulizja biex jibagħtulu lill-Pulizija tar-Rapid Intervention Unit waqt li kien qieghed isegwi lill-Iskoċċiż Stephen Smith. Huwa jinstema’ jispara tiri lejn il-karozza waqt li kien fuq il-linja tal-emeġenza 112. F’din it-telefonata Sheehan jinstema’ jgħid ukoll li kien mal-Ministru Mallia, madankollu l-Ministru dejjem sostna li huwa kien id-Depot tal-Pulizija għal attività uffiċjali. Il-konversazzjoni bejn Sheehan u l-control room kien imxandra llejla mill-midja tal-Partit Nazzjonalista. Control Room: Hello 112 l-Emergenza. PC Sheehan: 112 D-driver tal ministru, ibgħatli tal-RIU. Control Room: X’għandek? PC Sheehan: Urġenti fejn il-pixxina. Control Room: Pixxina fejn? PC Sheehan: Tal-Qroqq. Control Room: Ehe, fejn eżatt fil-parking? PC Sheehan: Ehe, fejn il-parking. Control Room: X’għandek? PC Sheehan: Jarawni. Faqgħuli l-karozza tal-ministru u baqa’ sejjer. Ġie biex jattakkani u ħriġt l-arma għalih ħa tkun taf. Control Room: Sorry? PC Sheehan: Għidtlek faqagħli l-karozza tal-ministru. Control Room: Sewwa… PC Sheehan: Orrajt. Ejjew issa. Control Room: Issa għidli l-karozza li ħabtet miegħek. Inutli nibgħatlek l-RIU hemmhekk. Inti trid tmur l-eqreb għassa. PC Sheehan: Ma nistax. Qed inkellmek jiena. Għandi l-ministru miegħi. Control Room: Iwa, naf x’inti tgħidli jaħasra… il-Ministru. Il-karozza, għandek idea x’kienet il-karozza? PC Sheehan: Opel Vauxhall. Ħa jsuqli, ħarabli. PC Sheehan: Sparajt fuqu. Ħarabli! Control Room: X’inhu? PC Sheehan: Ħarabli. Sparajt fuqu! Control Room: Sparajt fuqu. Fuq min sparajt? PC Sheehan: Ehe Puluzija jien. Għax stajt ma bgħatthomlix. Prosit. Control Room: Ma bgħatthomlix, qed ngħidlek… il-karozza… PC Sheehan: Qed niġri warajh direzzjoni lejn Regional Road. Ibgħatli għax ħa nibqa’ ntih it-tiri sakemm tiġu. Control Room: Għidli x’inhi l-karozza. M’intix tgħidli x’inhi. PC Sheehan: Opel Vauxhall. Control Room: X’kulur? PC Sheehan: Silver. Qed niġri warajh. Lejn Regional Road. Control Room: Lejn Regional Road, direzzjoni ‘l fejn? Lejn Santa Venera? PC Sheehan: Għadni tiela’ ‘l fuq. Għadni ħa noħroġ għal Regional Road. Control Room: Lejn Santa Venera, jiġifieri? PC Sheehan: FEIO… Control Room: Sorry? PC Sheehan: Ghax pjanċi ta’ barra. FEIO… Control Room: FEIO? PC Sheehan: Iva. Ija. Direzzjoni lejn il-mini ta’ Santa Venera. Control Room: Lejn il-mini ta Santa Venera. Hekk orrajt. Ħa nibgħathom issa. Tal-ghassa ħa nibgħathom hemmhekk.